
Poszthumán metamorfózisok

Jelen munka Brandon Hackett (Markovics Botond) Az ember könyve című, meghatározó magyar sci-fi regényének elemzését végzi el. Éppúgy részletekbe menően mutatja be az opus világát, mint ahogy annak formálódó társadalomképét is. A történet árnyaltságához a benne szereplő karakterek nevének etimológiai elemzése, és intertextuális vonatkozásainak felfejtése is hozzájárul. A szöveg záró részében a korábbiaknál is nagyobb hangsúlyt kap a természettudományi háttér bemutatása, mindenek előtt pedig a gének formálhatóságának kérdése.

